
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1178 

15 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποχαρακτηρισμός εγκαταλελειμένου λόγω παραλ¬ 
λαγής παλαιού τμήματος της Επαρχιακής Οδού 
(22) «ΣτροβλέςΒουτάς-Παλαιοχώρα» στην περιο¬ 
χή της Κοινότητας Παλαιοχώρας Νομού Χανίων και 
ένταξή του στα δημόσια κτήματα, κατ' εφαρμογή 
του άρθρου 23παράγρ. 9-13του Π.Δ. της 25/28 Νο¬ 


εμβρίου 1929. 1 

Τροποποίηση επωνυμίας Νομικού προσώπου «Σχολι¬ 
κή Επιτροπή Δημοτικών Σχολείων Κοινότητας Φρα- 

ντάτου». 2 

Σύσταση Νομικού προσώπου με την επωνυμία «2ο 

Κ.Α.Π.Η. Δήμου Ηγουμενίτσας». 3 

Σύσταση Νομικού προσώπου με την επωνυμία «Λαο- 
γραφικό Μουσείο Πέρδικας» Κοινότητας Πέρδικας 4 
Σύσταση Νομικού προσώπου με την επωνυμία «3ο 
Κ.Α.Π.Η. Δήμου Ηγουμενίτσας». 5 


ΑΠΟΦΑΣΕΙ Σ 

Αριθ. ΔΜΕΟ/ε/Ο/537 (1) 

Αποχαρακτηρισμός εγκαταλελειμένου λόγω παραλλα¬ 
γής παλαιού τμήματος της Επαρχιακής Οδού (22) 
«ΣτροβλέςΒουτάς-Παλαιοχώρα» στην περιοχή της 
Κοινότητας Παλαιοχώρας Νομού Χανίων και ένταξή 
του στα δημόσια κτήματα, κατ’ εφαρμογή του άρθρου 
23παράγρ. 9-13του Π.Δ.της25/28 Νοεμβρίου 1929. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1) Το Ν. 1558/85 «Κυβέρνηση και Κυβερνητικά Οργα¬ 
να». 

2) Το Π.Δ. 69/88 «Περί Οργανισμού της Γενικής Γραμ¬ 
ματείας Δημοσίων Έργων του ΥΠΕΧΩΔΕ» όπως αυτό 
τροποποιήθηκε με το Π Δ 340/90 «Περί συστάσεως Γενι¬ 
κών Διευθύνσεων», το Π.Δ. 293/91 «Περί συστάσεως Ορ¬ 
γανικής Μονάδας στη Γ ΓΔΕ»καιτοΠΔ 167/92 «Περίτρο- 
ποποίησης του Οργανισμού της Γ Γ Δ Ε». 


3) Το Ν. 3155/55 «Περί κατασκευής και αυντηρήσεως 
οδών» και τα εκτελεστικά του Διατάγματα. 

4) Το άρθρο 23 (παράγραφοι 9-13) του Π Δ της 25/28 
Νοεμβρίου 1929 «Περί των αχρηστευομένων τμημάτων 
εθνικών ή επαρχιακών οδών ένεκα τροποποιήσεως της 
παλαιός χάραξης». 

5) Το ΠΔτης 6.2.56 (ΦΕΚ47Α/8.2.56) με το οποίο καθο¬ 
ρίζονται και αριθμούνται οι Επαρχιακοί Δρόμοι Νομού Χα¬ 
νίων και αφού είδαμε: 

1) Το έγγραφο υπ αριθμ. πρωτ. Τ.Υ. 5621/3342/2.7.98 
της ΔΤΥΝ Χανίων με το οποίο εισηγείται την κατάργηση 
του παλαιού τμήματος (ΚΙΘΗΖΧΨΞΝΜΛΚ) του Επαρχια¬ 
κού Δρόμου (22) «Στροβλές - Βουτάς - Παλαιοχώρα», 
που βρίσκεται στην περιοχή της Κοινότητας Παλαιοχώ- 
ρας, όπως απεικονίζεται στο τοπογραφικό διάγραμμα 
που συντάχθηκε από τον Τοπογράφο Μηχανικό Παπα- 
φιλιππάκη και θεωρήθηκε από την παραπάνω, Υπηρε¬ 
σία, διότι λόγω τροποποίησης της χάραξης στο σημείο 
αυτό το παλαιό αυτό τμήμα έχει εγκαταλειφθεί, δεν εί¬ 
ναι χρήσιμο για οποιαδήποτε δημόσια χρήση, ούτε ανα¬ 
γκαίο για την προσπέλαση στη νέα οδό των παρόδιων 
ιδιοκτητών. 

2) Το έγγραφο με αριθμ. πρωτ. ΤΥ 9801/154/18.1.99 της 
ΔΤΥΝ Χανίων δια του οποίου διεβίβασε προς την Υπηρε¬ 
σία μας έξι (6) αντίγραφα διορθωμένου τοπογραφικού 
ελεγμένα και θεωρημένα όπως της ζητήθηκε δια του 
ΔΜΕΟ/ε/627/23.11 98 δικού μας εγγράφου. 

3) Το έγγραφο με αριθμ. πρωτ. 8297 π.ε./ 4.1.99 της Δ Ε 
Σ Ε Περιφέρειας Κρήτης δια του οποίου συναινεί και αυτή 
στον αποχαρακτηρισμό του παραπάνω οδικού τμήματος 
επειδή δεν επηρεάζει το Εθνικό Οδικό Δίκτυο για το οποίο 
είναι αρμόδια. 

4) Την από 9.4.98 αίτηση της Τζεμανάκη προς την ΔΤΥΝ 
Χανίων όπου ζητείτον αποχαρακτηρισμό του ιδίου οδικού 
τμήματος, το οποίο διέρχεται από την ιδιοκτησία της, 
προκειμένου, κατόπιν ένταξής του στα δημόσια κτήματα 
και περαιτέρω εκποίησής του προς όφελος του Δημοσί¬ 
ου, να προσαρτηθεί σ’ αυτή. 

5) Την από 4.6.98 αναφοράτου Πολιτικού Μηχανικού Στ. 
Κουρτάκη της ΔΤΥΝΑ Χανίων όπου προτείνει ομοίως την 
κατάργηση του εν θέματι παλαιού οδικού τμήματος. 

6) Το Πρακτικό ΝοΙΟ-Πράξη Νο 146 της από 17.6.98 συ¬ 
νεδρίασης του Νομαρχιακού Συμβουλίου Δημοσίων Ερ¬ 
γων της Νομαρχιακής Αυτοδιοίκησης Χανίων όπου γνω- 

μοδοτεί υπέρ της κατάργησης του συγκεκριμένου οδικού 
τμήματος. 

7) Την Απόφαση 4/1998 του Κοινοτικού Συμβουλίου Πα- 
λαιοχώρας στην οποία αποδέχεται τον αποχαρακτηρισμό 
του προαναφερθέντος οδικού τμήματος και την παραχώ¬ 
ρησή του δια της αρμοδίας Κτηματικής Υπηρεσίας στην 
κα Τζεμανάκη Δήμητρα. 

8) Το υπ αριθμόν 24/1994 πρακτικό συμβιβασμού μετα¬ 
ξύ Τζεμανάκη Δήμητρας και του Αστικού Οικοδομικού Συ¬ 
νεταιρισμού «Πανόραμα» του Ειρηνοδικείου Κανδάνου 
δια του οποίου δέχεται την πρώτη ως αποκλειστική κυρία, 
νομέα και κάτοικο του ακινήτου που εκτείνεται νότια του 
κοινοτικού πεζοδρόμου και φθάνει νότια μέχρι την Κοινο¬ 
τική Οδό «Παλαιοχώρας - Κουντούρας». 

9) Τα έγγραφα 580/12.2.97 της Πολεοδομίας Χανίων, 
1041/564/18.6.98 της Κτηματικής Υπηρεσίας Χανίων και 
2β 18/1 -7-98 της Διεύθυνσης Δασών Χανίων με τα οποία οι 
Υπηρεσίες αυτές δεν εκφράζουν αντίρρηση για τον απο¬ 
χαρακτηρισμό και την κατάργηση του υπόψη παλαιού 
οδικού τμήματος. 

10) Την από 25.2.99 εισήγηση της Διεύθυνσης Μελετών 
Εργων Οδοποιίας και τη σχετική γνωμοδότηση του Συμ¬ 
βουλίου Δημοσίων Εργων (Τμήμα Κατασκευών), όπως 
αυτή διατυπώνεται στην Πράξη του με αριθμό 3, Συνεδρία 
9 από 9.3.99 και επειδή: 

1)Το παλαιό οδικό τμήμα της Επαρχιακής Οδού (22) 
«Στροβλές - Βουτάς - Παλαιοχώρα» που εμφαίνεται με 
στοιχεία (ΚΙΘΗΖΧΨΞΝΜΛΚ) στο τοπογραφικό του θέμα¬ 
τος. εμβαδού 411,40 ιτι2, έχει εγκαταλειφθεί και αχρη- 
στευθεί λόγω κατασκευής νέου οδικού τμήματος στη θέ¬ 
ση αυτή. 


2) Οι αρμόδιες Υπηρεσίες: ΔΤΥΝ Χανίων, ΔΕΣΕ Περιφέ¬ 
ρειας Κρήτης, η Τζεμανάκη Δήμητρα με αίτησή της, ο 
Κουρτάκης Στ. με εισήγησή του, το Νομαρχιακό Συμβού¬ 
λιο Δημοσίων Έργων Χανίων, η Κοινότητα Παλαιοχώρας 
Χανίων, το Ειρηνοδικείο Κανδάνου, η Κτηματική Υπηρε¬ 
σία Χανίων, η Πολεοδομία Χανίων και το Δασαρχείο Χα¬ 
νίων συνηγορούν στον αποχαρακτηρισμό και την κατάρ¬ 
γηση του ως άνω αναφερόμενου παλαιού οδικού τμήμα¬ 
τος και την ένταξή του στα δημόσια κτήματα καθόσον έχει 
εγκαταλειφθεί οποιαδήποτε χρήση του ως τμήματος οδι¬ 
κής κυκλοφορίας. 

3) Ο αποχαρακτηρισμός και η ένταξη του προαναφερο- 
μένου τμήματος στα δημόσια κτήματα γίνεται σύμφωνα 
με τις διατάξεις των παραγρ. 12,13 του άρθρου 23 του ΠΔ 
25/28.11.1929, αποφασίζουμε: 

Εγκρίνουμε τον αποχαρακτηρισμό και την ένταξη στα 
δημόσια κτήματα του εγκαταλειφθέντος λόγω παραλ¬ 
λαγής παλαιού οδικού τμήματος της Επαρχιακής Οδού 
(22) «Στροβλές - Βουτάς - Παλαιοχώρα» Νομού Χανίων 
όπως ορίζεται με στοιχεία (ΚΙΘΗΖΧΨΞ-ΝΜΛΚ) στο τοπο- 
γραφικό διάγραμμα που συντάχθηκε από τον Τοπογράφο 
Μηχανικό Νίκο Παπαφιλιππάκη και θεωρήθηκε από την 
ΔΤΥΝ Χανίων, εμβαδού 411,40 ππ2, σύμφωνα με τις παρα¬ 
γράφους 12,13του άρθρου 23 του ΠΔτης 25/28.11.1929. 

Η απόφαση αυτή, από την οποία δεν προκαλείται δαπά¬ 
νη σε βάρος του Κρατικού Προϋπολογισμού, να δημοσι- 
ευθεί στην Εφημερίδα της Κυβερνήσεως. 

Αθήνα, 17 Μαΐου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 


¥ 

ΠΛΡΛΤΗ1ΉΙΒIX 


1 Τα όρια τον τμιράταν 1 και 2 τμς ιβκ«τι»σίβς Δήμητρας Τζιμανάκη - Γιαργακάκη καβορίοβιικαν μ* 5ά<τΐ| την το οκ’ αμ. 
24/19** «ρακ-ηνό Δημόσιας σον·όρίβ«ης τοο Ειρι»νοΛικ·ίου Καντάνοο της 25-7-1994. 

1 Η θέα* «» ναταργηθήντος βρόμοο το*θ··τή9ην« «το 8νάγ ρ αμμ α μ > Μ Ρά®η μ*τρήσ«ις τοο 1993 ο*Ατ· το τμήμα οοτό τοο 
δρόμο· ορίστατο ««ί τοο ιδόροος. 

1 Η Μρ«ήνο ιδιοκτησία Τζιμανόνη Ρρ4βν·ται μέαα στα όρια τοο Πολ«οδομινσό σχ*8ίοο Παλαιόχορας τοο οκοίοο 8<ν ίχβι 
τίνβι ακόμα μ Μιλέτη Πράξης Εφαρμογής. Το η ορόν διάγραμμα 8«ν ακ«ινονίζ*ι ης ρυμοτομικές γραμμές ναι τοος 
ΐΜτέχηβτσος τοο νέοο σχαδίοο «(ναι όρος ντ ονοορέ ντο της ιδιοκτησίας Τζιμανάνη ναι 9α οορηριλρφβιΐ αργόταρα οαν 
αρχική ιδιοκτησία «τοος *ίναν*ς της οκό ανάββση οήμ«ρα Πράξης Β «αρμογής. 

Αριθ. οικ. 1697 (2) 

Τροποποίηση επωνυμίας Νομικού προσώπου «Σχολική 

Επιτροπή Δημοτικών Σχολείων Κοινότητας Φραντά- 

του». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξεις της παραγράφου 8-15 του άρθρου 5 του 
Νόμου 1894/90 «Για την Ακαδημία Αθηνών και άλλες εκ¬ 
παιδευτικές διατάξεις καθώς και του Νόμου 2640/98 άρ¬ 
θρο 9 και του άρθρου 203 του Π.Δ/τος 410/95 του Δ.Κ.Κ. 

3. Την αριθμ. 1482/29.10.1997 απόφαση του Γενικού 
Γραμματέα Περιφέρειας Βορ. Αιγαίου, «Μεταβίβαση δι¬ 
καιώματος υπογραφής με εντολή Γ εν. Γ ραμματέα Περι¬ 
φέρειας Βορ. Αιγαίου στον Πρ/νο Δ/νσης και στους 
Πρ/νους τμημάτων Δ/νσης Τοπ. Αυτ/σης και Διοίκησης 
της Περιφέρειας». 

4. Την αριθμ. 888/3.6.1998 απόφαση Γεν. Γραμματέα 
Περιφέρειας Βορ. Αιγαίου που αφορά τοποθέτηση 
Πρ/νης Δ/νσης Νομού Σάμου. 

5. Την αριθμ. 12/9.2.1999 νόμιμη απόφαση του Δημοτι¬ 
κού Συμβουλίου Ευδήλου που αφορά τον αριθμό μελών 
στις Σχολικές Επιτροπές για την περίοδο 1999-2002, απο¬ 
φασίζουμε: 

Τροποποιούμε την αριθμ. 4082/6.6.1991 απόφαση Νο¬ 
μάρχη Σάμου σε ότι αφορά την επωνυμία του Νομικού 
Προσώπου και από «Σχολική Επιτροπή Δημοτικών Σχο¬ 
λείων Κοινότητας Φραντάτου» ονομάζεται «Σχολική Επι¬ 
τροπή Δημοτικού Σχολείου Φραντάτου». 

Κατά τα λοιπά ισχύει η αριθμ. 4082/6.6.1991 απόφαση 
Νομάρχη Σάμου εκτός του κεφαλαίου ΔΙΟΙΚΗΣΗ, εφόσον 
μετά τον Ν. 2130/93 (άρθρο 11) το όργανο διοίκησης του 
εποπτεύοντος ΟΤΑ ορίζει και την Διοίκηση του Νομικού 
του Προσώπου. 

Από τις διατάξειςτης απόφασης αυτήςδενπροκαλείται δα¬ 
πάνη σε βάρος του προϋπολογισμού του Δήμου Ευδήλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 6 Μάΐου 1999 

Με εντολή Γενικού Γ ραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 
-♦- 

Αριθμ. 2088) (3) 

Σύσταση Νομικού προσώπου με την επωνυμία 
«2ο Κ.Α.Π.Η. Δήμου Ηγουμενίτσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Την αριθμ. 87/1999 απόφαση του Δημοτικού Συμβου¬ 
λίου Ηγουμενίτσας, περί συστάσεως Νομικού Προσώπου 
με την επωνυμία «2ο Κ.Α.Π.Η. Δήμου Ηγουμενίτσας», 
αποφασίζουμε: 

1. Συστήνουμε στο δημοτικό διαμέρισμα Νέας Σελεύ¬ 
κειας του Δήμου Ηγουμενίτσας Νομού Θεσπρωτίας ίδιο 
Νομικό Πρόσωπο με την επωνυμία 2ο Κέντρο Ανοικτής 
Προστασίας Ηλικιωμένων Δήμου Ηγουμενίτσας». 


2. Σκοπός του Νομικού Προσώπου που θα συσταθεί σε 
εφαρμογή προγράμματος εξωϊδρυματικής προστασίας 
ηλικιωμένων θα είναι η παροχή ιατροκοινωνικής προστα¬ 
σίας στα ηλικιωμένα άτομα της παραπάνω περιοχής, ώστε 
αυτά να παραμείνουν στην οικογένεια και την κοινότητα. 

3. Πόροι του Νομικού Προσώπου θα είναι: 

α. Η ετήσια επιχορήγηση του Δήμου με ποσό 
20.000.000 δρχ. 

β. Η επιχορήγηση και άλλη παροχή του Κράτους, είτε 
απευθείας προς το Νομικό Πρόσωπο, είτς προς το Δήμο 
Ηγουμενίτσας για τα Νομικά αυτά Πρόσωπα. 

γ. Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

δ. Τα έσοδα από τη συμβολική συμμετοχή μελών που 
έχουν ανάγκη προστασίας. 

ε Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο, 
στ. Οι πρόσοδοι από την ίδια αυτού περιουσία και 
ζ. Κάθε άλλη νόμιμη πρόσοδος. 

4. Το Νομικό αυτό Πρόσωπο θα διοικείται από πενταμε¬ 
λές Δ.Σ. που θα αποτελείται από τους: 

α. Δήμαρχο ή Αντιδήμαρχο που ορίζει ο Δήμαρχος, ως 
Πρόεδρο. 

β. Ένα δημοτικό σύμβουλο που ορίζεται με απόφαση 
του Δημοτικού Συμβουλίου. 

γ. Ένα αιρετό μέλος του Νομικού Προσώπου που εκλέ- 
γετια ανάμεσα στα μέλη του από αυτά. 

δ. Μία κοινωνική λειτουργό, υπάλληλο του Υπουργείου 
Υγείας και Πρόνοιας που ορίζεται από το Υπουργείο αυτό 
και 

ε. Ένα δημότη που ορίζεται με απόφαση του Δημοτικού 
Συμβουλίου ανάμεσα σε πρόσωπα που ασχολούνται με 
τα ανθρωπιστικά επαγγέλματα, ύστερα από σχετική πρό¬ 
ταση του Δημάρχου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γ ραμματέα αυτού. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

5. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο και όταν αυτός θα 
απουσιάζει ή κωλύεται από τον Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου ύψους 
20.000.000 δρχ. για το τρέχον έτος, για την οποία έχει εγ¬ 
γράφει πίστωση στονπρούπολισμό του Δήμου Ηγουμενί¬ 
τσας για το έτος 1999. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηγουμενίτσα, 18 Μαΐου 1999 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης Τοπ. Αυτ/σης & Διοίκησης κ.α.α. 
ΑΛΕΞΑΝΔΡΑ ΚΟΣΙΩΡΗ 

-♦- 

Αριθμ. 1825 (4) 

Σύσταση Νομικού προσώπου με την επωνυμία 
«Λαογραφικό Μουσείο Πέρδικας» Κοινότητας Πέρδικας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Την αριθμ. 35/99 απόφαση του Κοινοτικού Συμβουλί¬ 
ου Πέρδικας, περί συστάσεως Νομικού Προσώπου με την 
επωνυμία «Λαογραφικό Μουσείο Πέρδικας» Κοινότητας 
Πέρδικας, αποφασίζουμε: 

Άρθρο 1 

Συστήνουμε Νομικό Πρόσωπο με την επωνυμία «ΛΑΟ- 
ΓΡΑΦΙΚΟ ΜΟΥΣΕΙΟ ΠΕΡΔΙΚΑΣ», στην Κοινότητα Πέρδι¬ 
κας Νομού Θεσπρωτίας, σύμφωνα με τις διατάξεις του 
άρθρου 203 του Δ.Κ.Κ. 

Άρθρο 2 

Για τη στέγαση του Νομικού Προσώπου η Κοινότητα 
διαθέτει το ιδιόκτητο οίκημα της Κοινότητας. 

Άρθρο 3 

Σκοπός του Νομικού Προσώπου είναι η συγκέντρωση 
και η έκθεση σε ειδικό χώρο του λαογραφικού και παρα¬ 
δοσιακού υλικού που σώζεται στην περιοχή μας για την 
διασφάλιση και έκθεση στο κοινό (ντόπιο και ξένο) για την 
ανάδειξη της παραδοσιακής κληρονομιάς και ενίσχυσης 
της τουριστικής υποδομής της Κοινότητάς μας. 

Άρθρο 4 

Το συνιστώμενο Νομικό Πρόσωπο διοικείται από 7με- 
λές Διοικητικό Συμβούλιο, σύμφωνα με το άρθρο 187 του 
Δ.Κ.Κ. που αποτελείται. 

α. Από δύο Κοινοτικούς Συμβούλους έναν ως Πρόεδρο 
και έναν από τον αποτυχόντα συνδυασμό. 

β. Ένα μέλος του Δ.Σ. του Πνευματικού Κέντρου Πέρδι¬ 
κας. 

γ. Ένα μέλος του Δ.Σ. του Μορφωτικού Εκπολιτιστικού 
Συλλόγου Πέρδικας. 

δ. Από τρεις δημότες. 

Τα μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. Το Διοικητικό Συμβού¬ 
λιο εκλέγει ένα εκ των μελών του ως Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου. 

Το Νομικό Πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυ¬ 
τός απουσιάζει ή κωλύεται, από τον Αντιδήμαρχο. 

Άρθρο 5 

Οι πόροι του Νομικού Προσώπου είναι. 

1. Επιχορηγήσεις της Κοινότητας (ή άλλο φυσικού ή νο¬ 
μικού προσώπου). 

2. Επιχορηγήσεις από φορείς του Κράτους. 

3. Έσοδα από διάφορες εκδηλώσεις του Λαογραφικού 
Μουσείου Πέρδικας (Εισιτήρια κ.λ,π.). 

4. Πάσης φύσεως δωρεές, κληροδοτήματα, μισθώματα 
από ακίνητα (π.χ. που θα μεταβιβασθούν στο Ν.Π.). 

Άρθρο 6 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαση, την απαιτούμενη για 
τη λήψη αποφάσεως πλειοψηφία, τον έλεγχο και την εκτε- 
λεστότητα των αποφάσεών του, ρυθμίζονται με ανάλογη 
εφαρμογή των σχετικών διατάξεων που αφορούν το Κοι¬ 
νοτικό Συμβούλιο. 

Επί των αποφάσεων προϋπολογισμού, απολογισμού 
του Οργανισμού της εσωτερικής Υπηρεσίας, για την εκ¬ 
ποίηση ή ανταλλαγή ακινήτων ή επιβάρυνσης με εμπράγ¬ 
ματα δικαιώματα της αποδοχής δωρεών, κληρονομιών, ή 


κληροδοσιών και της συνομολογήσεως δανείων, απαιτεί¬ 
ται και σύμφωνη γνώμη του Κοινοτικού Συμβουλίου. 

Το συμβούλιο οφείλει να αποφανθεί και να υποβάλλει 
την απόφασή του στον Περ. Δ/ντή βάσει των διατάξεων 
του 2240/94. 

Άρθρο 7 

Οι διατάξεις που ισχύουν για τις Κοινότητες και αφο¬ 
ρούν τον Οργανισμό της Εσωτερικής Υπηρεσίας, τον 
Προϋπλογισμό το οικονομικό έτος τον απολογισμό την 
ταμιακή υπηρεσία, τη διαχείριση, τα δάνεια και την περι¬ 
ουσία, εφαρμόζονται και στο Νομικό αυτό Πρόσωπο. 

Η εκτέλεση των έργων και η προμήθεια πραγμάτων, 
από το Νομικό αυτό πρόσωπο, γίνονται σύμφωνα με τις 
διατάξεις που ισχύουν κάθε φορά για εκτέλεση έργων και 
την προμήθεια πραγμάτων από την Κοινότητα. 

Άρθρο 8 

Το Νομικό Πρόσωπο καταργείται κατά τον τρόπο τον 
οποίο συστήθηκε, η δε περιουσία του περιέρχεται στην 
Κοινότητα. 

Άρθρο 9 

Κάθε άλλη λεπτομέρεια που δεν προβλέπεται από τη 
συστατική πράξη και τον παρόντα οργανισμό ρυθμίζεται 
με απόφαση του Κοινοτικού Συμβουλίου Πέρδικας, ύστε¬ 
ρα από αιτιολογημένη πρόταση του Δ.Σ. το Ν.Π. και στη- 
ριζόμενη στο Νόμο. 

Άρθρο 10 

Η Κοινότητα θα εγγράφει στον προϋπολογισμό και θα 
αποδίδει κατ’ έτος από τα τακτικά έσοδα το ποσό του 
1.000.000 δρχ. τουλάχιστον, για τις ανάγκες λειτουργίας 
του εν λόγω Νομικού Προσώπου. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού της Κοινότητας 
ύψους 1.000.000 δρχ. γιατοτρέχονέτος, για την οποία θα 
εγγράφει πίστωση στον προϋπολογισμό της Κοινότητας 
Πέρδικας έτους 1999. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 17 Μαΐου 1999 
Με εντολή Γενικού Γραμματέα Περιφέρειας 
Η Προϊσταμένη Δ/νσης Τοπ. Αυτ/σης & Διοίκησης κ.α.α. 

ΑΛΕΞΑΝΔΡΑ ΚΟΣΙΩΡΗ 

-♦- 

Αριθμ. 2089 (5) 

Σύσταση Νομικού προσώπου με την επωνυμία 
«3ο Κ.Α.Π.Η. Δήμου Ηγουμενίτσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Την αριθμ. 88/1999 απόφαση του Δημοτικού Συμβου¬ 
λίου Ηγουμενίτσας, περί συστάσεως Νομικού Προσώπου 
με την επωνυμία «3ο Κ.Α.Π.Η. Δήμου Ηγουμενίτσας», 
αποφασίζουμε: 

1. Συστήνουμε στο δημοτικό διαμέρισμα Καστρίου Δή¬ 
μου Ηγουμενίτσας Νομού Θεσπρωτίας ίδιο Νομικό Πρό¬ 
σωπο με την επωνυμία «3ο Κέντρο Ανοικτής Προστασίας 
Ηλικιωμένων Δήμου Ηγουμενίτσας». 

2. Σκοπός του Νομικού Προσώπου που θα συσταθεί σε 

εφαρμογή του προγράμματος εξωϊδρυματικής προστα¬ 
σίας ηλικιωμένων θα είναι η παροχή ιατροκοινωνικής προ¬ 
στασίας στα ηλικιωμένα άτομα της παραπάνω περιοχής, 
ώστε αυτά να παραμείνουν στην οικογένεια και την κοινό¬ 
τητα. 

3. Πόροι του Νομικού Προσώπου θα είναι: 

α. Η ετήσια επιχορήγηση του Δήμου με ποσό 
20.000.000 δρχ. 

β. Η επιχορήγηση και άλλη παροχή του Κράτους, είτε 
απευθείας προς το Νομικό Πρόσωπο, είτς προς το Δήμο 
Ηγουμενίτσας για τα Νομικά αυτά Πρόσωπα. 

γ. Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

δ. Τα έσοδα από τη συμβολική συμμετοχή μελών που 
έχουν ανάγκη προστασίας. 

ε Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο. 

στ. Οι πρόσοδοι από την ίδια αυτού περιουσία και 

ζ. Κάθε άλλη νόμιμη πρόσοδος. 

4. Το Νομικό αυτό Πρόσωπο θα διοικείται από πενταμε¬ 
λές Δ.Σ. που θα αποτελείται από τους: 

α. Δήμαρχο ή Αντιδήμαρχο που ορίζει ο Δήμαρχος, ως 
Πρόεδρο. 

β. Ένα δημοτικό σύμβουλο που ορίζεται με απόφαση 
του Δημοτικού Συμβουλίου. 

γ. Ένα αιρετό μέλος του Νομικού Προσώπου που εκλέ¬ 
γεται ανάμεσα στα μέλη του απ’ αυτά. 


δ. Μία κοινωνική λειτουργό, υπάλληλο του Υπουργείου 
Υγείας και Πρόνοιας που ορίζεται από το Υπουργείο αυτό 
και 

ε. Ένα δημότη που ορίζεται με απόφαση του Δημοτικού 
Συμβουλίου ανάμεσα σε πρόσωπα που ασχολούνται με 
τα ανθρωπιστικά επαγγέλματα, ύστερα από σχετική πρό¬ 
ταση του Δημάρχου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γραμματέα αυτού. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

5. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο και όταν αυτός θα 
απουσιάζει ή κωλύεται από τον Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου ύψους 
20.000.000 δρχ. για το τρέχον έτος, για την οποία έχει εγ¬ 
γράφει πίστωση στον προϋπολογισμό του Δήμου Ηγου¬ 
μενίτσας για το έτος 1999. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 19Μαΐου 1999 

Με εντολή Γενικού Γ ραμματέα Περιφέρειας 

Η Προϊσταμένη Δ/νσης Τοπ. Αυτ/σης & Διοίκησης κ.α.α. 

ΑΛΕΞΑΝΔΡΑ ΚΟΣΙΩΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




